ai4bharat/Pralekha huggingface dataset:
రక్షణ మంత్రిత్వ శాఖ
బ్రహ్మోస్ సూపర్సోనిక్ క్రూయిజ్ క్షిపణి భారత నేవీ యొక్క రహస్య విధ్వంసక నౌక ఐఎన్ఎస్ చెన్నై నుండి విజయవంతంగా పరీక్ష
బ్రహ్మోస్, సూపర్సోనిక్ క్రూయిజ్ క్షిపణిని భారత నావికా దళం దేశీయంగా నిర్మించిన స్టీల్త్ డిస్ట్రాయర్  ఐఎన్ఎస్ చెన్నై నుండి విజయవంతంగా పరీక్షించారు, అరేబియా సముద్రంలో లక్ష్యాన్ని చేధించారు. క్షిపణి అధిక-స్థాయి మరియు చాలా సంక్లిష్టమైన పరీక్షా విన్యాసాల తర్వాత ఖచ్చితత్వంతో లక్ష్యాన్ని విజయవంతంగా ఛేదించింది. 'ప్రైమ్ స్ట్రైక్ ఆయుధం' గా బ్రహ్మోస్ నావికాదళ ఉపరితల లక్ష్యాలను సుదూర పరిధిలో కేంద్రీకృతం చేయడం ద్వారా యుద్ధనౌక యొక్క అజేయతను నిర్ధారిస్తుంది, తద్వారా విధ్వంసక నౌక ద్వారా లక్ష్యాన్ని విధ్వంసం చేయగలిగే వేదికగా మారుతోంది భారత నేవీ.
అత్యంత బహుముఖ బ్రహ్మోస్ ను భారత్ రష్యా సంయుక్తంగా రూపకల్పన, అభివృద్ధి మరియు ఉత్పత్తి చేసింది. విజయవంతంగా ఈ క్షిపణిని ప్రయోగించిన డిఆర్డిఓ, బ్రహ్మోస్, భారత నావికాదళాన్ని రక్షణ మంత్రి శ్రీ రాజ్నాథ్ సింగ్ అభినందించారు.
ప్రయోగం విజయవంతం చేసిన శాస్త్రవేత్తలు మరియు డిఆర్డిఓ, బ్రహ్మోస్, ఇండియన్ నేవీ మరియు పరిశ్రమల సిబ్బందిని డిడిఆర్-డి కార్యదర్శి, ఛైర్మన్ డిఆర్డిఓ డాక్టర్ జి సతీష్ రెడ్డిఅభినందించారు. భారత సాయుధ దళాల సామర్థ్యాలకు బ్రహ్మోస్ క్షిపణులు మరింత జోడించాయని ఆయన పేర్కొన్నారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కోవిడ్ అనంతర పరిస్థితికి అనుగుణంగా కేంద్ర బడ్జెట్ : కేంద్రమంత్రి డాక్టర్ జితేంద్రసింగ్
దేశంలో కోవిడ్ అనంతరం నెలకొన్న పరిస్థితికి అనుగుణంగా కేంద్ర బడ్జెట్ రూపొందిందని కేంద్ర ఈశాన్యప్రాంతాల అభివృద్ధి, ప్రజా ఫిర్యాదులు, అణుశక్తి, అంతరిక్ష శాఖల సహాయ  మంత్రి డాక్టర్ జితేంద్రసింగ్ అన్నారు. బడ్జెట్ పై మంత్రి తన అభిప్రాయాలను మీడియాతో పంచుకున్నారు. బడ్జెట్ కేవలం ఆర్ధిక అంశాలకు మాత్రమే పరిమితం కాకుండా ప్రధానమంత్రి శ్రీ నరేంద్రమోడీ నిర్దేశించిన విధంగా ప్రపంచంలో తిరుగులేని ఆర్థికశక్తిగా దేశాన్ని తీర్చిదిద్దాలన్న ఆశయంతో రూపొందిందని మంత్రి అన్నారు.
బడ్జెట్ పై ప్రతిపక్షాలు చేస్తున్న విమర్శలను డాక్టర్ జితేంద్రసింగ్ తోసిపుచ్చారు. అపోహల అపార్ధాలకు భిన్నంగా బడ్జెట్ రూపొందిందని అన్నారు. విమర్శించక తప్పదని గుర్తించిన ప్రతిపక్షాలు విమర్శలకు దిగుతున్నాయని అన్నారు. విశ్లేషకులు ఊహించినవిధంగా సామాన్య ప్రజలపై బడ్జెట్ ఎలాంటి భారాన్ని మోపలేదని అన్నారు. కోవిడ్ వల్ల ఇబ్బందులను ఎదుర్కొన్న సామాన్య ప్రజలకు బడ్జెట్ ఊరట కలిగించిందని మంత్రి తెలిపారు.
బడ్జెట్ లో నిర్దేశించిన ప్రాధాన్యతలను మిగిలిన ప్రపంచ దేశాలు అనుసరించేవిగా ఉన్నాయని డాక్టర్ జితేంద్రసింగ్ వ్యాఖ్యానించారు. గతంలో ఎన్నడూ లేనివిధంగా ఆరోగ్య రంగానికి ప్రాధాన్యత ఇవ్వడం జరిగిందని అన్నారు. ఇది ప్రజలలో ఆత్మవిశ్వాసాన్ని కల్గించి ప్రజల ఆరోగ్యం సంక్షేమానికి ప్రాధాన్యత ఇస్తున్న ప్రభుత్వానికి కరోనా వాక్సిన్ లాంటి అంశాలకు మరింత ప్రాధాన్యత ఇవ్వడానికి అవకాశం కలిగిస్తుందని అన్నారు.
అన్ని వర్గాల ప్రజల ఆశయాలకు అనుగుణంగా బడ్జెట్ ఉందని అన్నారు. యువతను ప్రోత్సహించడానికి అంకుర సంస్థలకు ఇస్తున్న పన్ను రాయితీలను మరో ఏడాది పొడిగించారని, వృద్ధుల సంక్షేమానికి ప్రాధాన్యత ఇస్తూ 75 సంవత్సరాల పైబడి వయస్సు గలవారికి ఆదాయం పన్ను పత్రాలు దాఖలు చేయకుండా మినహాయింపు లభించిందని మంత్రి వివరించారు.
జమ్మూకాశ్మీర్ లో పైపులైన్ ఏర్పాటు, లడఖ్ లో విశ్వవిద్యాలయాన్ని ఏర్పాటు చేయాలన్న ప్రతిపాదన పట్ల మంత్రి హర్షం వ్యక్తం చేశారు. ఈ ప్రతిపాదనలతో కొత్తగా ఏర్పడిన ఈ రెండు కేంద్రపాలిత ప్రాంతాల అభివృద్ధిపట్ల ప్రధానమంత్రి చూపిస్తున్న శ్రద్ధ వెల్లడయిందని ఆయన అన్నారు. అస్సాం పశ్చిమ బెంగాల్ రాష్ట్రాల్లో టీ తోటల్లో పనిచేస్తున్న వారికి కల్పించిన ఆసరా పట్ల మంత్రి హర్షం వ్యక్తం చేశారు.
ప్రధానమంత్రి శ్రీ నరేంద్రమోడీ ఆశయాలకు అనుగుణంగా ' ఆత్మ నిర్భర్ భారత్' సాధన దిశగా పయనించడానికి బడ్జెట్ అవకాశం కలిగిస్తుందని అన్న మంత్రి డిసెంబర్ లో ఇస్రో తలపెట్టిన 'గగన్ యాన్'కు బడ్జెట్ సహకరిస్తుందని అన్నారు.
(Visitor Counter : 163
ప్రధాన మంత్రి కార్యాలయం
ఈజిప్టు అధ్యక్షుడు శ్రీ అబ్దెల్ ఫతహ్ అల్-సిసీ తో టెలిఫోన్ లో సంభాషించిన ప్రధాన మంత్రి
ఈజిప్టు అధ్యక్షుడు శ్రీ అబ్దెల్ ఫతహ్ అల్-సీసీ తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ లో మాట్లాడుతూ, ఈజిప్టు అధ్యక్షుడు శ్రీ అబ్దెల్ ఫతహ్ అల్-సిసీ కి మరియు ఈజిప్టు ప్రజల కు ఈద్-ఉల్-ఫిత్ర్ శుభాకాంక్షలు తెలిపారు.
ఈజిప్టు అధ్యక్షుడు శుభాకాంక్షల ను స్వీకరిస్తూ,
ఈజిప్టు నాగరకత మరియు భారతదేశం నాగరకత ప్రపంచం లోని అత్యంత పురాతనమైన నాగరకత ల సరసన నిలుస్తాయని పేర్కొన్నారు. ద్వైపాక్షిక సంబంధాలు వేగవంతమైన రీతి లో విస్తరిస్తుండటం పట్ల ఆయన సంతోషాన్ని వ్యక్తం చేశారు.
కోవిడ్-19 సంక్షోభ కాలం లో ఈజిప్టు అధికారివర్గాలు భారతీయ పౌరుల సురక్ష కోసం మరియు సంక్షేమం కోసం సాయపడటాన్ని ప్రధాన మంత్రి ప్రశంసించారు.
ఇదివరకు వేసుకొన్న ప్రణాళిక ప్రకారం తాను ఈ సంవత్సరం లో ఈజిప్టు ను సందర్శించవలసి ఉండగా ఆ కార్యక్రమాన్ని కోవిడ్-19 విశ్వమారి కారణం గా నిలిపివేసుకోవలసి వచ్చిన సంగతి ని ప్రధాన మంత్రి ఈ సందర్భం లో ప్రస్తావిస్తూ, పరిస్థితులు అనుకూలించిన వెంటనే అధ్యక్షుడు శ్రీ సిసీ ని కలుసుకోవాలని ఉంది అంటూ తన అభిలాష ను వెల్లడించారు.
(
సూక్ష్మ, లఘు, మధ్య తరహా సంస్థల మంత్రిత్వ శాఖష్
2 రోజుల్లో 3500 కిలోమీటర్లు ప్రయాణించి ఢిల్లీకి చేరుకున్న 'జాతీయ ఎంఎస్ఎంఈ ఎక్స్పెడిషన్ బృందం'
'జాతీయ ఎంఎస్ఎంఈ ఎక్స్పెడిషన్ బృందం' ఉత్తర ప్రదేశ్లోని సంబల్ జిల్లా నుంచి మొదలై నిన్న రాత్రి ఢిల్లీకి చేరుకుంది. 12 రోజుల సాహసయాత్రలో భాగంగా బృందం రోడ్డు మార్గంలో 3500 కి.మీ కంటే ఎక్కువ దూరం ప్రయాణించింది. ఎంఎస్ఎంఈ కోసం చేపట్టిన ఈ సాహసయాత్రకు.. కేంద్ర మంత్రి శ్రీ నారాయణ్ రాణే నవంబర్ 27, 2021న ఢిల్లీ జెండా ఊపి ప్రారంభించారు. యాత్ర మొదటి దశలో బృందం మొత్తం ఐదు రాష్ట్రాలలో ప్రయాణించింది. దేశంలో మార్చి 12, 2021 నుండి ఆగస్టు 15, 2023 వరకు జరుగుతున్న 'ఆజాదీ కా అమృత్ మహోత్సవ్'లో భాగంగా ఎంఎస్ఎంఈ పథకాలను ప్రచారం చేయడానికి గ్రామీణ మరియు పట్టణ ప్రాంతాల్లో 75 ఎంఎస్ఎంఈ సభలను నిర్వహించారు. ఈ బృందం ఢిల్లీ నుంచి ఫరీదాబాద్, బల్లబ్గఢ్, పల్వల్, ఆగ్రా, ఫిరోజాబాద్, ఫతేపూర్, కాన్పూర్, అలహాబాద్, రేవా, వారణాసి, బక్సర్, అరా, పాట్నా, ఛప్రా, చంపారన్, గోరఖ్పూర్, సంత్ కబీర్ నగర్, సుల్తాన్పూర్, కన్నౌజ్, లక్నో, అనుప్షాహర్, సంభాల్ గుండా ప్రయాణించింది. .ఈ ప్రయాణ సమయంలో బృందం ప్రత్యక్షంగా వేలాది మందికి మరియు పరోక్షంగా లక్షలాది మందికి ఎంఎస్ఎంఈ పథకాల గురించి తగిన అవగాహన కలిగించింది.
పాట్నాలో బీహార్ ప్రభుత్వ పరిశ్రమల శాఖ మంత్రి శ్రీ సయ్యద్ షానవాజ్ హుస్సేన్ ఈ యాత్రకు ఫ్లాగ్ చేశారు. లక్నో నగరంలో ఉత్తరప్రదేశ్ ప్రభుత్వం ఎంఎస్ఎంఈ మంత్రి శ్రీ సిద్ధార్థనాథ్ సింగ్ డిసెంబర్ 7, 2021న జెండా ఊపి ముందుకు పంపారు. సంభాల్ జిల్లాలో శ్రీమతి ఉత్తరప్రదేశ్ ప్రభుత్వ విద్యాశాఖ రాష్ట్ర మంత్రి గులాబో దేవి ఢిల్లీకి యాత్ర బృందాన్ని జెండా ఊపి ప్రారంభించారు.
చంపారన్లో, ప్రముఖ స్వాతంత్ర్య సమరయోధుడు మరియు బీహార్ మాజీ మంత్రి శ్రీ బ్రజ్ కిషోర్ సింగ్ బృందానికి జాతీయ జెండాను అందజేశారు. స్వాతంత్ర్య సమరయోధుడు చంద్రశేఖర్ ఆజాద్ మనవడు అమిత్ ఆజాద్ లక్నోలో బృందానికి జాతీయ జెండాను అందజేశారు.
యువజన వ్యవహారాలు, క్రీడల మంత్రిత్వ శాఖ
ప్రస్తుతం స్పోర్ట్స్ అథారిటీలో 959 మంది కోచ్ లు : శ్రీ అనురాగ్ ఠాకూర్
స్పోర్ట్స్ అథారిటీ ఆఫ్ ఇండియాలోని వివిధ క్రీడా విభాగాలకు, గుర్తింపు పొందిన వివిధ జాతీయ క్రీడా సమాఖ్యలకు కోచ్ ల నియామకం ఒక నిరంతర ప్రక్రియ. జాతీయ క్రీడా సమాఖ్యలు తమ వార్షిక కాలెండర్ కు అనుగుణంగా పోటీలకు తగినట్టు శిక్షణ కోసం తమంతట తాముగా విదేశీ నిపుణుల సేవలు తీసుకోవచ్చు. అయితే, ఒక్కో సమాఖ్య స్పోర్ట్స్ అథారిటీ ఆఫ్ ఇండియా ను సంప్రదించి ఆ విధంగా తీసుకునే కోచ్ ల ఫలితాలను కూడా తెలియజేయాల్సి ఉంటుంది. ప్రస్తుతం స్పోర్ట్స్ అథారిటీ ఆఫ్ ఇండియా  లో 959 మంది కోచ్ లు పనిచేస్తుండగా వీరందరూ భారతీయులే.
భారత, విదేశీ కోచ్ ల కు ఇచ్చే జీతభత్యాలు వేరువేరుగా ఉంటాయి. భారత కోచ్ లకు ఇచ్చే జీత భత్యాలు 7 వ సెంట్రల్ పే కమిషన్ సిఫార్సులకు అనుగుణంగానం కాంట్రాక్టు కోచ్ లు అయితే కాంట్రాక్ట్ నిబంధనలకు అనుగుణంగాను ఉంటాయి. విదేశీ కోచ్ ల విషయానికొస్తే సంబంధిత జాతీయ క్రీడా సమాఖ్య సిఫార్సులకు అనుగుణంగా, డిమాండ్ -సప్లై సూత్రాలకు తగినట్టుగా ఉంటాయి. ప్రస్తుత మార్కెట్ పరిస్థితి, వాళ్ళ అర్హతలు, అనుభవం, చివరి జీతం తదితర అంశాల ఆధారంగా నిర్ణయిస్తారు. ఒక్కో క్రీడాంశాన్ని బట్టి . డిమాండ్ ను బట్టి కూడా జీతభత్యాలు మారుతూ ఉంటాయి.
ప్రభుత్వం  ఇప్పటికే జీతాభత్యాలు, విదేశీ కోచ్ లు, నిపుణుల సౌకర్యాలను 2022 ఫిబ్రవరిలోనే పెంచింది. మార్కెట్ రేట్లు, డిమాండ్-సప్లై ఆధారంగానే ఈ మార్పు జరిగింది. అయితే అది మొత్తంగా జాతీయ క్రీడా సమాఖ్యకు ఆమోదించిన మొత్తం బడ్జెట్ లో 30% మించదు. భారత కోచ్ ల విషయానికొస్తే, 7 వ సెంట్రల్ పే కమిషన్ సిఫార్సుల మేరకు వార్షిక ఇంక్రిమెంట్స్ కూడా ఉంటాయి. కాంట్రాక్ట్ మీద పనిచేసే వారైతే ఏటా 10% ఇంక్రిమెంట్ ఉంటుంది. కోచ్ ల జీతాభత్యాలు ఇలా ఉన్నాయి:
కాంట్రాక్టుమీద పనిచేసే అసిస్టెంట్ కోచ్ : రూ. 50,300;
కోచ్: రూ 1,05,000;
సీనియర్ కోచ్: రూ. 1,25,000;
చీఫ్ కోచ్: రూ. 1,65,000.
ఈ సమాచారాన్ని యువజన వ్యవహారాలు, క్రీడాశాఖామంత్రి శ్రీ అనురాగ సింగ్ ఠాకూర్ ఈరోజు రాజ్యసభలో ఒకప్రశ్నకు ఇచ్చిన లిఖిత పూర్వక సమాధానంలో ఇచ్చారు. .
ఆరోగ్య, కుటుంబ సంక్షేమ మంత్రిత్వ శాఖ
నేషనల్ బోర్డ్ ఆఫ్ ఎగ్జామినేషన్ ఇన్ మెడికల్ సైన్సెస్  నిర్వహించిన సైకిల్ ర్యాలీలో పాల్గొన్న కేంద్ర ఆరోగ్య మంత్రి డాక్టర్ మన్సుఖ్ మాండవీయ
ఆరోగ్య రక్షణ, శరీర దారుద్ధ్యం కోసం ప్రతి ఒక్కరూ సైకిల్ తొక్కాలి.. డాక్టర్ మాండవీయ
సైకిల్ తొక్కడం ఫ్యాషన్ కాకుండా అభిరుచిగా మారాలి, సైకిల్ దనవంతుల వాహనంగా కాకుండా సామాన్యుని వాహనంగా మారాలి.. డాక్టర్ మాండవీయ
సైకిల్ ర్యాలీలు పర్యావరణ పరిరక్షణలో ప్రజలను భాగస్వాములను చేస్తాయి.. డాక్టర్ మాండవీయ
నేషనల్ బోర్డ్ ఆఫ్ ఎగ్జామినేషన్ ఇన్ మెడికల్ సైన్సెస్  ఈ రోజు ఢిల్లీలో నిర్వహించిన సైకిల్లో ర్యాలీలో కేంద్ర ఆరోగ్య,కుటుంబ సంక్షేమ మంత్రి డాక్టర్ మన్సుఖ్ మాండవీయ పాల్గొన్నారు. “ధరిత్రిని రక్షించండి జీవితాలను రక్షించండి ” నినాదంతో సైకిల్ ర్యాలీ జరిగింది. నిర్మాణ్ భవన్ నుంచి ప్రారంభమైన ర్యాలీ కర్తవ్య మార్గం మీదుగా సాగింది. అనేక మంది ఔత్సాహికులు ఉదయం నిర్వహించిన ర్యాలీలో పాల్గొన్నారు. శారీరక వ్యాయామం చేయడం ఆరోగ్యం రక్షించుకొనే విధంగా ప్రజలను ప్రోత్సహించాలన్న లక్ష్యంతో ర్యాలీని నేషనల్ బోర్డ్ ఆఫ్ ఎగ్జామినేషన్ ఇన్ మెడికల్ సైన్సెస్ నిర్వహించింది.
''గ్రీన్ ఎంపీ''గా గుర్తింపు పొందిన డాక్టర్ మాండవీయ సైకిల్ తొక్కడానికి ప్రాధాన్యత ఇస్తున్నారు. సైకిల్ తొక్కి ఆరోగ్యం, శరీర దారుద్ధ్యం రక్షించుకోవాలని డాక్టర్ మాండవీయ పిలుపు ఇచ్చారు. శీతాకాల చలిని లెక్క చేయకుండా ర్యాలీ లో పాల్గొన్న వారిని మంత్రి అభినందించారు. " సైకిల్ వల్ల వాతావరణం కలుషితం కాదు. కాలుష్యం లేని వాహనం కాబట్టి పర్యావరణ సమస్యలను పరిష్కరించడానికి చక్రం గణనీయంగా సహాయపడుతుంది. అనేక అభివృద్ధి చెందిన దేశాలు పెద్ద ఎత్తున సైకిల్లను ఉపయోగిస్తున్నాయి. భారతదేశంలో సైకిల్ ని పేదవాడి వాహనంగా పిలుస్తారు, దీనిని ధనవంతుల వాహనంగా మార్చడం మా లక్ష్యం. ఇది "ఫ్యాషన్" నుండి "అభిరుచి"గా మార్చాల్సిన అవసరం ఉంది. గ్రీన్ ఎర్త్ మరియు హెల్త్ ఎర్త్ కోసం సైకిల్ తొక్కడం మన జీవితంలో భాగం చేద్దాం" అని డాక్టర్ మాండవీయ అన్నారు.
ఆరోగ్య పరిరక్షణకు శారీరక వ్యాయామం తప్పనిసరి అని స్పష్టం చేసిన డాక్టర్ మాండవీయ సైకిల్ తొక్కడం కూడా ఒక శారీరక వ్యాయామం అని అన్నారు. “శారీరక మరియు మానసిక ప్రయోజనాల కోసం మన జీవితంలో వ్యాయామాన్ని అలవర్చుకోవాలి. శారీరక కార్యకలాపాలు అనేక అంటువ్యాధులు, జీవనశైలి వల్ల సంక్రమించే వ్యాధులను దూరంగా ఉంచుతాయి.ఆరోగ్య, పర్యావరణ పరిరక్షణ కోసం “గో-గ్రీన్” కార్యక్రమాన్ని అమలు చేస్తున్న నేషనల్ బోర్డ్ ఆఫ్ ఎగ్జామినేషన్ ఇన్ మెడికల్ సైన్సెస్ ని డాక్టర్ మాండవీయ అభినందించారు.
సైకిల్ ర్యాలీ లో డాక్టర్ మాండవీయ తో పాటు నేషనల్ బోర్డ్ ఆఫ్ ఎగ్జామినేషన్ ఇన్ మెడికల్ సైన్సెస్ అధ్యక్షుడు డాక్టర్ అభిజాత్ షేత్, పాలక మండలి సభ్యులు, సిబ్బంది, అధ్యాపకులు పాల్గొన్నారు.
https://www.youtube.com/ watch?v=SgxvYc7i2WI లో కార్యక్రమాన్ని చూడవచ్చు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
నేచర్ ఇండెక్స్ 2020లో 30 భారతీయ సంస్థలకు స్థానం, వీటిలో 3 డీఎస్టీ సంస్థలు
7వ స్థానంలో ఇండియన్ అసోసియేషన్ ఫర్ ది కల్టివేషన్ ఆఫ్ సైన్స్ 
14వ స్థానంలో జవహర్లాల్ నెహ్రూ సెంటర్ ఫర్ అడ్వాన్స్డ్ సైంటిఫిక్ రీసెర్చ్ 
30వ స్థానంలో ఎస్.ఎన్.బోస్ నేషనల్ సెంటర్ ఫర్ బేసిక్ సైన్సెస్
నేచర్ ఇండెక్స్ 2020 రేటింగ్స్లో 30 భారతీయ విశ్వవిద్యాలయాలు, ఐఐటీలు, ఐఐఎస్ఆర్లు, పరిశోధన సంస్థలు, ప్రయోగశాలలు చోటు దక్కించుకున్నాయి. వీటిలో, కేంద్ర ప్రభుత్వ శాస్త్ర, విజ్ఞాన విభాగానికి చెందిన మూడు స్వతంత్ర సంస్థలు కూడా ఉన్నాయి. ఆ మూడు సంస్థలు... కోల్కతాలోని ఇండియన్ అసోసియేషన్ ఫర్ ది కల్టివేషన్ ఆఫ్ సైన్స్  - 7వ స్థానం; బెంగళూరులోని జవహర్లాల్ నెహ్రూ సెంటర్ ఫర్ అడ్వాన్స్డ్ సైంటిఫిక్ రీసెర్చ్ - 14వ స్థానం; కోల్కతాలోని ఎస్.ఎన్.బోస్ నేషనల్ సెంటర్ ఫర్ బేసిక్ సైన్సెస్ - 30వ స్థానం. పత్రికల్లో ప్రచురితమైన పరిశోధన వివరాలు, పరిశోధన నాణ్యతను బట్టి నేచర్ ఇండెక్స్ రేటింగ్ ఇస్తారు.
సీఎస్ఐఆర్ను కూడా తోసిరాజని, నాణ్యమైన రసాయన శాస్త్ర పరిశోధనల్లో, దేశంలోని మూడు అత్యుత్తమ విద్యాసంస్థల్లో ఐఏసీఎస్ స్థానం దక్కించుకుంది. లైఫ్ సైన్సెస్ అంశంలో, విద్యాసంస్థల్లో జేఎన్సీఏఎస్ఆర్ 4వ స్థానం పొందింది. భౌతిక, రసాయన శాస్త్ర పరిశోధల్లో 10వ స్థానంలో, విద్యాసంస్థల్లో 10వ స్థానంలో, ప్రపంచవ్యాప్తంగా 469వ ర్యాంకులో నిలిచింది.
డీఎస్టీకి చెందిన విజ్ఞాన సంస్థలు ఏటా స్థిరంగా అగ్రస్థానాల్లో నిలవడం పట్ల డీఎస్టీ కార్యదర్శి ప్రొ.అశుతోష్ శర్మ సంతోషం వ్యక్తం చేశారు. విద్యారంగం, పరిశోధనశాలల్లో జరిగిన పరిశోధనలు మంచి పరిమాణాత్మక వృద్ధిని కనబరిచినప్పటికీ, నాణ్యత, పరమార్థం, అనువాద అంశాలకు ఎక్కువ ప్రాధాన్యత ఇవ్వాల్సిన అవసరం ఇప్పుడు అర్థమవుతోందని అన్నారు.
ప్రపంచవ్యాప్తంగా అత్యుత్తమంగా నిలిచిన భారతీయ సంస్థలు... కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్  160వ ర్యాంకు; ఇండియన్ ఇన్స్టిట్యూషన్ ఆఫ్ సైన్స్  184వ ర్యాంకు.
ప్రపంచవ్యాప్త, అంశాలవారీ ర్యాంకులను క్రింది లింక్ ద్వారా చూడవచ్చు:
https://www.natureindex.com/annual-tables/2020/institution/all/all/countries-India
ఆధారం: నేచర్ ఇండెక్స్, 2020
(Visitor Counter : 226
మంత్రిమండలి
ఔషధ నిర్మాణ సంబంధమైన ఉత్పత్తులు, పదార్థాలు, జీవ శాస్త్ర సంబంధమైన ఉత్పత్తులు మరియు సౌందర్య వర్ధక సాధనాల నియంత్రణ పరమైన విధుల రంగం లో సహకారానికి గాను భారతదేశం, ఇండోనేశియా ల మధ్య ఎమ్ఒయు కు ఆమోదం తెలిపిన మంత్రివర్గం
ఔషధ నిర్మాణ సంబంధమైన ఉత్పత్తులు, పదార్థాలు, జీవ శాస్త్ర సంబంధమైన ఉత్పత్తులు మరియు సౌందర్య వర్ధక సాధనాల నియంత్రణ పరమైన విధుల రంగంలో సహకారానికి గాను భారతదేశానికి చెందిన సెంట్రల్ డ్రగ్స్ స్టాండర్డ్ కంట్రోల్ ఆర్గనైజేశన్  కు మరియు ఇండోనేశియా కు చెందిన నేశనల్ ఏజెన్సీ ఫర్ డ్రగ్ అండ్ ఫూడ్ కంట్రోల్  కు మధ్య అవగాహన పూర్వక ఒప్పందానికి  ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదాన్ని తెలిపింది. ఈ ఎమ్ఒయు పై జకార్తా లో 2018 మే నెల 29వ తేదీ నాడు సంతకాలు అయ్యాయి.
ఈ ఎమ్ ఒయు ఉభయ దేశాల లో నియంత్రణ పరమైన ఆవశ్యకతలను మరింత మెరుగైన రీతిలో అర్థం చేసుకోవడానికి మార్గాన్ని సుగమం చేయగలదని, తద్వారా ఇరు దేశాలకు ప్రయోజనం చేకూరుతుందని ఆశిస్తున్నారు. ఇది భారతదేశం నుండి ఔషధ నిర్మాణ సంబంధ ఉత్పత్తుల ఎగుమతి కి కూడా దోహదం చేయగలుగుతుంది.
అంతేకాకుండా, సమానత్వం, ఆదాన ప్రదానం మరియు పరస్పర ప్రయోజనం ప్రాతిపదికల పైన ఔషధ నిర్మాణ సంబంధ ఉత్పత్తుల నియంత్రణ విషయాలలో ఇరు దేశాలకు మధ్య ఫలప్రదమైన సహకారం తో పాటు సమాచార మార్పిడికి ఒక చట్రాన్ని ఇది ఏర్పాటు చేయగలుగుతుంది. ఇంకా, రెండు దేశాలకు చెందిన నియంత్రణ ప్రాధికార సంస్థల నడుమ మెరుగైన అవగాహనకు కూడా ఇది తోడ్పడుతుంది.(Visitor Counter : 124
ఆరోగ్య, కుటుంబ సంక్షేమ మంత్రిత్వ శాఖ
కొవిడ్ పాండమిక్ రిలీఫ్ మెటీరియల్ సమర్దవంతమైన కేటాయింపు మరియు పంపిణీలో కేంద్ర ప్రభుత్వం సమయాన్ని వృథా చేయలేదు
విదేశీ కొవిడ్ ఉపశమన మరియు సహాయక సామగ్రిని సమర్థవంతంగా కేటాయించడం మరియు సమన్వయం చేయడం కోసం ఆరోగ్య మంత్రిత్వ శాఖలోని కోఆర్డినేషన్ సెల్ 2021 ఏప్రిల్ 26 నుండి పనిచేయడం ప్రారంభించింది.
కోవిడ్ -19 సాయానికి చెందిన మొదటి సరుకు 2021 ఏప్రిల్ 25 న భారతదేశానికి చేరుకోగా ప్రాణాలను రక్షించే ఈ వైద్య సామాగ్రిని పంపిణీ చేసే ప్రామాణిక ఆపరేటింగ్ ప్రొసీజర్  ను రూపొందించడానికి కేంద్రానికి ఏడు రోజుల సమయం పట్టిందని ఇండియా టుడే తన వార్తా కథనంలో ఆరోపించింది.
ఆ కథనం వాస్తవిక సమాచారాన్ని తప్పుగా అర్థం చేసుకుంది మరియు పూర్తిగా తప్పుదారి పట్టించింది.
కేటాయింపుల కోసం ప్రామాణిక ఆపరేటింగ్ విధానం 2021 మే 2 న ఆరోగ్య మంత్రిత్వ శాఖ జారీ చేయగా ప్రపంచ మహమ్మారిపై పోరాడటానికి భారతదేశ ప్రయత్నాలకు ప్రపంచ సమాజం మద్దతు ఇవ్వడం ప్రారంభించింది. ఆ వెంటనే కేంద్ర మరియు ఇతర ఆరోగ్య సంస్థల ద్వారా రాష్ట్రాలు మరియు కేంద్రపాలిత ప్రాంతాలకు కేటాయింపు మరియు పంపిణీ కోసం పనులు ప్రారంభమయ్యాయి.
అదనపు కార్యదర్శి  ఆధ్వర్యంలో 2021 ఏప్రిల్ 26 న ఆరోగ్య మంత్రిత్వ శాఖలో కొఆర్డినేషన్ సెల్ ఏర్పాటు చేయబడింది. తక్షణమే తన పనిని ప్రారంభించింది. వివిధ వాటాదారుల మధ్య సత్వర మరియు సమర్థవంతమైన సమన్వయం కోసం ఇంటర్ మినిస్టీరియల్ సెల్, విద్యా మంత్రిత్వ శాఖ నుండి డిప్యూటేషన్పై ఒక జాయింట్ సెక్రటరీ, ఎంఈఎ నుండి ఇద్దరు అదనపు కార్యదర్శి స్థాయి అధికారులు, చీఫ్ కమిషనర్ కస్టమ్స్, పౌర విమానయాన మంత్రిత్వ శాఖ నుండి ఆర్థిక సలహాదారు, సాంకేతిక సలహాదారు డిటి. జిహెచ్ఎస్, హెచ్ఎల్ఎల్ ప్రతినిధులు, ఆరోగ్య మంత్రిత్వ శాఖకు చెందిన ఇద్దరు జాయింట్ సెక్రటరీలు, సెక్రటరీ జనరల్తో పాటు ఇండియన్ రెడ్క్రాస్ సొసైటీ  కు చెందిన మరో ప్రతినిధులు ఉన్నారు.
పై వాస్తవిక సమాచారం దృష్ట్యా, ఇండియా టుడే వారు పబ్లిక్ డొమైన్లో తప్పుడు వార్తలను ప్రచురించవద్దని మరియు వారి స్వంత కథనానికి అనుగుణంగా వాస్తవాలను తప్పుగా అర్థం చేసుకోవద్దని సలహా ఇవ్వబడుతోంది.
భారత ఎన్నికల సంఘం
వివిధ రాష్ట్రాల్లోని పార్లమెంటరీ, శాసనసభ స్థానాల్లో ఉప ఎన్నికలు
1. ఈ రోజు వరకు వివిధ రాష్ట్రాల్లో ఉన్న ఏడు శాసనసభ స్థానాల ఖాళీల వివరాలు -
|
|
క్ర.సం.
|
|
రాష్ట్రం
|
|
శాసనసభ స్థానం సంఖ్య, పేరు
|
|
-
|అసోం
||
|
74-రంగపర
|
|
-
|
|
అసోం
|
|
108-సిబ్సాగర్
|
|
-
|కేరళ
||
|
106-కుట్టనాడ్
|
|
-
|
|
కేరళ
|
|
117-చవరా
|
|
-
|
|
తమిళనాడు
|
|
10-తిరువొత్తియూర్
|
|
-
|
|
తమిళనాడు
|
|
46-గుడియట్టం 
|
|
-
|
|
పశ్చిమ బెంగాల్
|
|
13-ఫలకట 
2. ప్రస్తుత పరిస్థితుల్లో ఎన్నికలు నిర్వహించడం కష్టమని అసోం, కేరళ, తమిళనాడు, పశ్చిమ బెంగాల్ రాష్ట్రాలు ఎన్నికల సంఘానికి సమాచారం ఇచ్చాయి. ఆయా రాష్ట్రాల శాసనసభల కాలపరిమితి వరుసగా 31.05.2021, 01.06.2021, 24.05.2021, 30.05.2021తో ముగుస్తుంది.
3. ఈ పరిస్థితులను దృష్టిలో ఉంచుకుని, పైన పేర్కొన్న ఏడు స్థానాల్లో ఉప ఎన్నికలు నిర్వహించకూడదని ఎన్నికల సంఘం నిర్ణయించింది.
4. మిగిలిన పార్లమెంటరీ, శాసనసభ స్థానాల ఖాళీలకు సంబంధించి, ఆయా రాష్ట్రాల నుంచి అవసరమైన సమాచారం తీసుకుని ఎన్నికల సంఘం ఒక నిర్ణయానికి వస్తుంది.
ప్రధాన మంత్రి కార్యాలయం
శ్రీ ప్రతాప్ భాయి శాహ్ కన్నుమూత పట్ల సంతాపం తెలిపిన ప్రధాన మంత్రి
గుజరాత్ పూర్వ ఆర్థిక మంత్రి శ్రీ ప్రతాప్ భాయి శాహ్ మృతి పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
ప్రజా జీవనం, పత్రికారచన రంగాల కు ఆయన అందించిన తోడ్పాటు ను ప్రధాన మంత్రి ఒక ట్వీట్ లో గుర్తు కు తెచ్చుకొన్నారు. దివంగత ఆత్మ కు ఆ ఈశ్వరుడు శాంతి ని ప్రసాదించాలని ప్రధాన మంత్రి ప్రార్థించారు. శ్రీ ప్రతాప్ భాయి శాహ్ ను కోల్పోయిన ఆయన కుటుంబానికి శ్రీ నరేంద్ర మోదీ తన సంతాపాన్ని వ్యక్తం చేశారు.
ప్రధాన మంత్రి కార్యాలయం
అషుర రోజున ఇమామ్ హుస్సేన్  త్యాగాన్ని స్మరించుకున్న ప్రధానమంత్రి
ప్రధానమంత్రి శ్రీ నరేంద్ర మోదీ, ఈరోజు అషుర దినం సందర్భంగా ఇమామ్ హుస్సేన్  త్యాగాన్ని స్మరించుకున్నారు. ఈ సందర్భంగా ప్రధానమంత్రి ట్విట్టర్ ద్వారా ఒక సందేశమిస్తూ,
" ఇమామ్ హుస్సేన్ కు సత్యం, న్యాయం, విలువలు తప్ప మరేదీ ముఖ్యం కాదు. ఆయన సమానత్వం, నిష్పక్షపాతాన్ని నొక్కి చెప్పారు. ఇది ఎంతో మందికి బలాన్నిస్తున్నది " అని పేర్కొన్నారు.
ప్రధాన మంత్రి కార్యాలయం
బురేవి తుఫాను కారణంగా నెలకొన్న పరిస్థితులపై తమిళనాడు ముఖ్యమంత్రితో మాట్లాడిన - ప్రధానమంత్రి
తీవ్రమైన తుఫాను బురేవి కారణంగా, తమిళనాడు రాష్ట్రంలోని కొన్ని ప్రాంతాల్లో నెలకొన్న పరిస్థితులపై ప్రధానమంత్రి శ్రీ నరేంద్రమోదీ, ఆ రాష్ట్ర ముఖ్యమంత్రి తిరు ఎడప్పాడి కె.పళనిస్వామి తో మాట్లాడారు.
అనంతరం ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, "తమిళనాడు ముఖ్యమంత్రి తిరు ఎడప్పాడి కె.పళనిస్వామి  గారితో టెలిఫోన్ లో మాట్లాడాను. బురేవి తుఫాను కారణంగా రాష్ట్రంలోని కొన్ని ప్రాంతాల్లో నెలకొన్న పరిస్థితులపై మేము చర్చించాము. తమిళనాడుకు అవసరమైన పూర్తి సహకారాన్ని కేంద్ర ప్రభుత్వం అందిస్తుంది. దెబ్బతిన్న ప్రాంతాల్లో నివసిస్తున్న ప్రజల భద్రత, శ్రేయస్సు కోసం నేను ప్రార్థిస్తున్నాను." అని పేర్కొన్నారు.
ప్రధాన మంత్రి కార్యాలయం
కేదార్ నాథ్ ధామ్లో కొనసాగుతున్న అభివృద్ధి పనులను సమీక్షించిన - ప్రధానమంత్రి
కేదార్ నాథ్ ధామ్లో జరుగుతున్న అభివృద్ధి పనులను ప్రధానమంత్రి శ్రీ నరేంద్ర మోదీ ఈ రోజు సమీక్షించారు. కేదార్నాథ్లో మౌలిక సదుపాయాలను పెంచడంపై కూడా ఈ సమీక్షలో దృష్టి సారించడం జరిగింది. ఇది ఎక్కువ మంది యాత్రికులతో పాటు పర్యాటకులను సందర్శించడానికి వీలు కల్పిస్తుంది.
యాత్రికుల స్నేహపూర్వక, పర్యావరణ అనుకూల సౌకర్యాలు కల్పించాల్సిన అవసరాన్ని ప్రధానమంత్రి నొక్కి చెప్పారు. కేదార్ నాథ్ మరియు పరిసర ప్రాంతాలను మరింత అభివృద్ధి చేయడంలో భాగంగా జరుగుతున్న ప్రయత్నాల్లో సరికొత్త సాంకేతిక పరిజ్ఞానాన్ని ఉపయోగించాలని ఆయన ఈ సందర్భంగా పిలుపునిచ్చారు.
ప్రధాన మంత్రి కార్యాలయం
సికిందరాబాద్ నుండి విశాఖపట్నం కువెళ్లే వందే భారత్ ఎక్స్ ప్రెస్ రైలు కు జనవరి 15 వ తేదీ న పచ్చ జెండా ను చూపనున్న ప్రధానమంత్రి
సికిందరాబాద్ నుండి విశాఖపట్నం కు వెళ్ళే వందే భారత్ ఎక్స్ ప్రెస్ రైలు కు ప్రధాన మంత్రి శ్రీ నరేంద్ర మోదీ జనవరి 15వ తేదీ నాడు ఉదయం పూట 10:30 గంటల కు వీడియో కాన్ఫరెన్స్ మాధ్యం ద్వారా పచ్చజెండా ను చూపెట్టి ఆ రైలు ను ప్రారంభించనున్నారు.
భారతీయ రైల్ ప్రవేశపెడుతున్న ఎనిమిదో వందే భారత్ ఎక్స్ ప్రెస్ రైలు ఇది. ఈ రైలు దాదాపు గా 700 కిలో మీటర్ ల దూరాన్ని అధిగమించి తెలుగు రాష్ట్రాలు తెలంగాణ మరియు ఆంధ్ర ప్రదేశ్ లను కలుపుతూ ప్రయాణించేటటువంటి మొట్టమొదటి రైలు కానున్నది. ఈ రైలు తెలంగాణ లోని సికిందరాబాద్ నుండి బయలుదేరి వరంగల్, ఖమ్మం రైల్ వే స్టేశన్ లతో పాటుగా ఆంధ్ర ప్రదేశ్ లోని విజయవాడ, రాజమండ్రి మరియు విశాఖపట్నం స్టేశన్ లలో ఆగుతుంది.
దేశీయం గా రూపొందించినటువంటి ఈ వందే భారత్ ఎక్స్ ప్రెస్ రైలు లో ప్రయాణికుల కోసం అత్యాధునిక సౌకర్యాల ను జతపరచడమైంది. మరి ఇది రైలు వినియోగదారుల కు వేగవంతమైన, సౌకర్యాలతో కూడిన మరియు అనుకూలమైన ప్రయాణానుభూతి ని అందించగలదు.
ఆర్థిక మంత్రిత్వ శాఖ
అంతర్జాతీయ ఆర్థిక సేవల కేంద్రాలలో  వ్యాపార వాణిజ్య సేవలను అందించడానికి అంతర్జాతీయ వాణిజ్య ఆర్థిక సేవల వేదిక  ను ఏర్పాటు చేయడానికి మరియు నిర్వహించడానికి - కార్యాచరణ ప్రణాళిక
అంతర్జాతీయ ఆర్థిక సేవల కేంద్రాలలోని  ఆర్థిక ఉత్పత్తులు, ఆర్థిక సేవలు, ఆర్థిక సంస్థలను అభివృద్ధి చేసి, నియంత్రించడానికి, ఐ.ఎఫ్.ఎస్.సి.ఏ. చట్టం-2019 కింద, అంతర్జాతీయ ఆర్ధిక సేవా కేంద్రాల సాధికార సంస్థ  ను, ఏర్పాటు చేయడం జరిగింది. ఈ దిశగా, అంతర్జాతీయ ఆర్థిక సేవల కేంద్రాలలో  వాణిజ్య ఆర్ధిక సేవలను అందించడానికి, అంతర్జాతీయ వాణిజ్య ఆర్థిక సేవల వేదిక  ను ఏర్పాటు చేసి, నిర్వహించడానికి, ఐ.ఎఫ్.ఎస్.సి.ఎ. ఒక కార్యాచరణ ప్రణాళిక ను విడుదల చేసింది.
ఐ.టి.ఎఫ్.ఎస్. అనే ప్రత్యేకమైన ఎలక్ట్రానిక్ వేదిక ద్వారా, ఎగుమతి దారులు మరియు దిగుమతి దారులకు పోటీ పరంగా, వారి అంతర్జాతీయ వాణిజ్య లావాదేవీల కోసం అవసరమైన, వివిధ రకాల వాణిజ్య ఆర్ధిక సౌకర్యాలు పొందటానికి, ఈ కార్యాచరణ ప్రణాళిక వీలు కల్పిస్తుంది. వాణిజ్య రాబడులను, నగదు నిల్వలు గా మార్చుకోడానికీ, స్వల్పకాలిక నిధులను పొందటానికీ, వీలుగా, వారి సామర్థ్యాన్ని పెంపొందించుకోడానికి ఇది సహాయపడుతుంది.
ఈ కార్యాచరణ ప్రణాళిక లో పాల్గొనే అభ్యర్థులకు, ఎగుమతి బిల్లుల ద్వారా వాణిజ్య ఆర్ధిక సహాయం పొందడం; రివర్స్ ట్రేడ్ ఫైనాన్సింగ్; లెటర్ ఆఫ్ క్రెడిట్ కింద బిల్ డిస్కౌంట్; సరఫరా వ్యవస్థ ఏర్పాటు కోసం ఎగుమతిదారులకు ఆర్థిక సహాయం; ఎగుమతి రుణాలు ; బీమా సౌకర్యం / రుణ హామీ; ఫ్యాక్టరింగ్ వంటి వాణిజ్య లావాదేవీలతో పాటు, ఇంకా ఇతర అర్హత కలిగిన వాణిజ్య ఆర్ధిక సౌకర్యాలు పొందడానికి, ఐ.టి.ఎఫ్.ఎస్. వేదిక అవకాశాన్ని అందిస్తుంది.
ఈ ప్రకటన యొక్క పూర్తి పాఠం ఐ.ఎఫ్.ఎస్.సి. వెబ్- సైట్ https://ifsca.gov.in/Circular లో అందుబాటులో ఉంది.
సాంస్కృతిక మంత్రిత్వ శాఖ
సాంస్కృతిక మంత్రిత్వ శాఖ ఆధ్వర్యంలో విజ్ఞాన సర్వత్ర పూజ్యతేలో భాగంగా ధార- భారతీయ విజ్ఞాన వ్యవస్థకు ఆధారం - ఉపన్యాస ప్రదర్శనలు రేపటి నుంచి ప్రారంభం
సీరీస్ లో ముందుగా గణితానికి తరతరాలుగా భారతదేశం అందించిన సహకారంపై దృష్టి సారిస్తూ 'భారతదేశంలో గణిత శాస్త్రం ‘
కీలక ప్రధానాంశాలు
2022 ఫిబ్రవరి 22 నుంచి 28 వరకు సైన్స్ వీక్ లో భాగంగా ధార- భారతీయ విజ్ఞాన వ్యవస్థకు ఆధారం - అనే కార్యక్రమాన్ని నిర్వహిస్తున్నారు. పురాతన కాలం, క్లాసికల్ పీరియడ్ , కేరళ స్కూల్ సేవలు, ముగింపు సెషన్ అనే నాలుగు సమాచార సెషన్ లు ఇందులో ఉన్నాయి.
2022 ఫిబ్రవరి 22 నుంచి 28 వరకు జరుగుతున్న సైన్స్ వీక్ -విజ్ఞాన సర్వత్ర పూజ్యతే లో భాగంగా సాంస్కృతిక మంత్రిత్వ శాఖ 'ధార, భారతీయ జ్ఞాన వ్యవస్థకు ఆధారం ' కార్యక్రమాన్ని ప్రకటించింది. విజ్ఞాన సర్వత్ర పూజ్యతే అనే సైన్స్ పండుగ ను ఆజాదీ కా అమృత్ మహోత్సవాన్ని జరుపుకోవడానికి ఏర్పాటు చేశారు. మన చరిత్ర అవలోకనానికి , భారతదేశం సాధించిన విజయాలను , గొప్ప పండితులు, గణిత శాస్త్రవేత్తలు, శాస్త్రవేత్తలు నాయకుల సేవలను తన వారసులకు తెలియ చేయడానికి ప్రపంచవ్యాప్తంగా ఉన్న ప్రముఖ ఉద్దండ మేధావులు చేసిన ఉపన్యాస ప్రదర్శనల పరంపరను ధార కలిగి ఉంది. 'భారతదేశంలో గణితం'తో ఫిబ్రవరి 25న ధార ప్రారంభం కానుంది, ఇది తరతరాలుగా గణితానికి భారతదేశం అందించిన సేవలపై దృష్టి సారిస్తుంది.
ప్రారంభ సమావేశం ప్రేక్షకులకు ‘ధార‘ పరిచయంతో మొదలవుతుంది. తరువాత ముఖ్య అతిథి ప్రసంగం , ప్రధాన వక్త శ్రీ మంజుల్ భార్గవ ప్రసంగం ఉంటాయి.
ప్రాచీన కాలం , క్లాసికల్ పీరియడ్  , కాంట్రిబ్యూషన్ ఆఫ్ కేరళ స్కూల్  , కేలిక్యులస్ ఆఫ్
ట్రీగ్నోమెట్రిక్ ఫంక్షన్స్ ), ముగింపు సెషన్ .అనే మొత్తం నాలుగు ఇన్ఫర్మేటివ్ సెషన్లు ఉంటాయి.
భారతదేశంలో గణితం చాలా సంపన్న, , సుదీర్ఘమైన , పవిత్రమైన చరిత్రను కలిగి ఉంది. గణితంలో అత్యంత ప్రాథమిక అంశమైన సంఖ్యల ప్రాతినిధ్యం నుండి, పునరావృత సంబంధాలను వ్యక్తీకరించడం ద్వారా, అనిశ్చిత సమీకరణాల పరిష్కారాలను చేరుకోవడం వరకు, అనంతమైన వాటిని నిర్వహించడంలో అధునాతన సాంకేతికతలను అభివృద్ధి చేయడం వరకు, భారతీయ గణిత శాస్త్రజ్ఞులు గణనీయమైన సహకారం అందించారు.
75 సంవత్సరాల ప్రగతిశీల భారతదేశాన్ని, దాని ప్రజలు, సంస్కృతి విజయాల అద్భుతమైన చరిత్రను జరుపుకోవడానికి స్మరించుకోవడానికి భారత ప్రభుత్వం ‘ఆజాదీ కా అమృత్ మహోత్సవ్‘ ను 2021 మార్చి 12న ప్రారంభించింది. ఇది మన 75వ స్వాతంత్ర్య వార్షికోత్సవానికి 75 వారాల కౌంట్ డౌన్ ను ప్రారంభించింది. ఇది 2023 ఆగస్టు 15 వరకు కొనసాగుతుంది.
ఈ ముఖ్యమైన సందర్భాన్ని పురస్కరించుకొని, ఆజాదీ కా అమృత్ మహోత్సవ్ ను దేశవ్యాప్తంగా , ప్రపంచవ్యాప్తంగా అన్ని మంత్రిత్వ శాఖలు, రాష్ట్రాలు, కేంద్ర పాలిత ప్రాంతాలతో పాటు విదేశాలలో ఉన్న మన సహచరుల భాగస్వామ్యంతో జరుపుకుంటున్నాము. ఈ వేడుక 'మొత్తం ప్రభుత్వం'  అనే సూత్రం పై పలు కార్యక్రమాల రూపంలో జరుగుతోంది. ఇంకా పూర్తి 'జన్ భాగిదారి‘  తో వివిధ వేడుకలు జరుగుతున్నాయి.
ఇంకా చదవండి- నమోదు చేయండి: ధార | ఆజాదీ కా అమృత్ మహోత్సవ్, సాంస్కృతిక మంత్రిత్వ శాఖ, భారత ప్రభుత్వం
మరిన్ని వివరాలను చూసేందుకు ఇక్కడ క్లిక్ చేయండి